text: Lars Løkke på tur rundt i landsdelen
  07 november 2013 kl. 09.40
  Venstres formand har sat torsdagen af til en tur rundt i landsdelen. En tur der byder på laks, fodbold og høreapparater.
  De sidste ugers mest udspurgte mand, Venstres formand, Lars Løkke, tager i dag en pause fra Christiansborg for at tage på en tur rundt i det sydjyske.
  Først stop på turen for Lars Løkke er hos EUC Lillebælt, hvor den tidligere statsminister, sammen med borgmester Kenny Bruun Olsen og regionrådskandidat Peder Hvejsel, blandt andet skal diskutere mulighederne for at forbedre samarbejdet mellem erhvervsskolerne og kommunen.
  Derefter går turen over Munkebjerg Hotel og videre til fabrikken Stansomatic i Billund. Når Lars Løkke har fået en tur rundt på fabrikken der producere alt fra dele til høreapparater, antenner og mobiltelefoner venter 12 minutters sejltur til Fanø.
  Efter et besøg hos Fanø Laks mangler kun dagens sidste stop, når formanden gør holdt i Esbjerg til Europa League-kampen mellem Esbjerg fB og Elfsborg.
  
  Fra Twitter #kvsyd #esbjergpol
  Formanden for @venstredk kiggede forbi til bold mod Elfsborg. God stemning og sejr til EfB :) #esbjergpol #kvsyd http://t.co/dWkFjRQSKU
  
  